wannaphong/clean_thaiwikipedia huggingface dataset:
# อเล็กซานเดอร์ที่ 4 แห่งมาเกโดนีอา
พระเจ้าอเล็กซานเดอร์ที่ 4 แห่งมาเกโดนีอา (, สิงหาคม 323 – 309 ปีก่อนคริสตกาล) บางครั้งเรียกผิดว่าอีกัสในยุคปัจจุบันThe error was caused by a modern misreading,  for , of the text of Ptolemy's Canon of Kings. See e.g.  and   At Google Books. พระองค์เป็นพระราชโอรสองค์เดียวใน อเล็กซานเดอร์มหาราช และ พระนางร็อกซานาแห่งแบคเตรีย

 พระราชประวัติ 
พระเจ้าอเล็กซานเดอร์ที่ 4 ประสูติเมื่อเดือนสิงหาคม 323 ปีก่อนคริสตกาล ที่ นครบาบิโลเนีย เป็นพระราชโอรสของ อเล็กซานเดอร์มหาราช และพระมเหสีของพระองค์ พระนางร็อกซานาแห่งแบคเตรียAhmed, S. Z. (2004), Chaghatai: the Fabulous Cities and People of the Silk Road, West Conshokoken: Infinity Publishing, p. 61.Strachan, Edward and Roy Bolton (2008), Russia and Europe in the Nineteenth Century, London: Sphinx Fine Art, p. 87, .Livius.org. "Roxane." Articles on Ancient History. Page last modified 17 August 2015. Retrieved on 29 August 2016. พระองค์เป็นพระราชนัดดาของ พีลิปโปสที่ 2 แห่งมาเกโดนีอา เพราะพระนางโรซานาทรงครรภ์เมื่ออเล็กซานเดอร์มหาราชสวรรคตในวันที่ 11 มิถุนายน 323 ปีก่อนคริสตกาล และไม่ทราบเพศของพระบุตร มีความขัดแย้งใน กองทัพมาเกโดเนีย เกี่ยวกับลำดับการสืบราชสันตติวงศ์ ทหารราบ ได้สนับสนุนพระเชษฐาต่างพระมารดาของอเล็กซานเดอร์มหาราช พีลิปโปสที่ 3 (ที่มีความบกพร่องทางสติปัญญามาตลอดพระชนมชีพของพระองค์) เพอร์ดิคคัส ผู้บัญชาการกองทหารม้าชั้นยอด ให้รอโดยหวังว่าพระบุตรของพระนางร็อกซานาจะเป็นชาย ฝ่ายประนีประนอมตัดสินใจว่า เพอร์ดิคคัส จะปกครองจักรวรรดิในฐานะผู้สำเร็จราชการแทนพระองค์ เมื่อพระเจ้าพีลิปโปสครองราชบัลลังก์ เป็นเพียงแต่กษัตริย์หุ่นเชิดไม่มีพระราชอำนาจที่แท้จริง ถ้าพระบุตรเป็นชาย แล้วจะได้เป็นกษัตริย์ พระเจ้าอเล็กซานเดอร์ประสูติในปลาย 323 ปีก่อนคริสตกาล หรือต้น 322 ปีก่อนคริสตกาล

 ผู้สำเร็จราชการ 
หลังจากเผชิญกับผู้สำเร็จราชการที่เข้มงวด ความล้มเหลวทางทหารใน อียิปต์ และการกบฏในกองทัพ เพอร์ดิคคัส ถูกลอบสังหารโดยนายทหารอาวุโสของเขาใน พฤษภาคม หรือ มิถุนายน 321 หรือ 320 ปีก่อนคริสตกาล (ปัญหาเกี่ยวกับลำดับเหตุการณ์ของ ไดโอโดรัส ทำให้ปีไม่แน่นอน)
# กอรี เทวีพิทักษ์โลก
กอรี เทวีพิทักษ์โลก  เป็นละครโทรทัศน์ที่ถ่ายทำเมื่อปี ค.ศ. 2015 นำแสดงโดย อูหมัง เจน รับบท เทวีกอรี ออกอากาศทางช่อง ไบรต์ทีวี ละครเรื่องนี้ออกอากาศทุกวันจันทร์ - ศุกร์ เวลา 22.00 น. - 23.15 น. ละครเรื่องนี้เป็นละครภาคจบของละครเรื่อง Maharakshak และเรื่อง อายันต์ จอมขมังเวทย์

เนื้อเรื่อง

นักแสดงนำ
 อูหมัง เจน รับบท กอรี / เทวี
 อินทราเนล แสงคุปตรา รับบท พระศุกร์ / วิรัตน์ มิตทัล
 โรหิต บัคชี รับบท พระพฤหัสบดี / อาจารย์จายันต์
 คาราน ซูชัค รับบท ฤๅษีนารทมุนี / ผู้ตรวจการนารายณ์
 ชเรสต์ คูมาร์ รับบท พระกฤษณะ
 จารุ อสุภะ รับบท ธัญญา
# ซี-รีแอคทีฟ โปรตีน
ซี-รีแอคทีฟ โปรตีน หรือ ซีอาร์พี  เป็นโปรตีนเพนตาเมอร์ชนิดหนึ่งซึ่งพบได้ในเลือด ซึ่งอาจมีระดับสูงขึ้นเมื่อร่างกายมีการอักเสบ

ซีอาร์พีถูกสร้างขึ้นที่ตับเมื่อมีการกระตุ้นจากสารปัจจัยที่ถูกหลั่งออกมาจากเซลล์เม็ดเลือดขาวแมโครเฟจและเซลล์ไขมัน ถือเป็นโปรตีนในแฟมิลีเพนแทรกซินชนิดหนึ่ง ซีอาร์พีไม่มีความเกี่ยวข้องกับซีเพพไทด์หรือโปรตีนซีแต่อย่างใด
# วอตเลิฟเวอส์ดู
"วอตเลิฟเวอส์ดู"  เป็นเพลงของวงดนตรีป็อปร็อกอเมริกัน มารูนไฟฟ์ ร้องรับเชิญโดยนักร้องอาร์แอนด์บี ซีซา เพลงออกจำหน่ายในวันที่ 30 สิงหาคม ค.ศ. 2017 เป็นซิงเกิลที่สามจากสตูดิโออัลบั้มที่หก เรดพิลล์บลูส์ เพลงมีเค้าโครงจากเพลง "เซ็กชวล" ของเนคิด ร้องรับเชิญโดยดีโอ ดังนั้นวิกเตอร์ รัดสตรอม ดีโอ และเอลินา สตริด จึงได้เครดิตเป็นผู้แต่งเพลงนี้ด้วย

 เบื้องหลังและการจำหน่าย 
หลังทัวร์คอนเสิร์ตส่งเสริมสตูดิโออัลบั้มที่ห้่า ไฟฟ์ (2014) เป็นเวลานาน มารูนไฟฟ์เริ่มแต่งเพลงและเข้าห้องอัดเพื่อทำสตูดิโออัลบั้มที่หก ในวันที่ 11 ตุลาคม ค.ศ. 2016 วงออกซิงเกิลแนวทรอปิคัลเฮาส์ "โดนต์วอนนาโนว์" ร้องรับเชิญโดยแร็ปเปอร์ชาวอเมริกัน เคนดริก ลามาร์ ซิงเกิลถัดมา "โคลด์" ร้องรับเชิญโดยแร็ปเปอร์ชาวอเมริกัน ฟิวเชอร์ ออกจำหน่ายในวันที่ 14 กุมภาพันธ์ ค.ศ. 2017 ในเดือนสิงหาคม ค.ศ. 2017 วิดีโอและสแนปแชตหลายตัวจากแอดัม เลอวีน เผยว่าวงกำลังถ่ายทำมิวสิกวิดีโอเพลง "วอตเลิฟเวอส์ดู" ร่วมกับซีซา

ในวันที่ 26 สิงหาคม ค.ศ. 2017 ชื่อเพลง "วอตเลิฟเวอส์ดู" และปกซิงเกิลถูกเปิดเผยทางเว็บไซต์ฐานความรู้สื่อออนไลน์ จีเนียส มีการเผยวันที่จำหน่ายซิงเกิลก่อนหน้านั้นสามวัน

วิดีโอตัวอย่างซิงเกิลความยาว 16 วินาที เผยแพร่ทางเว็บไซต์ทางการของวงในวันที่ 27 สิงหาคม ค.ศ. 2017
# มิโตะ ฮอลลีฮอก
มิโตะ ฮอลลีฮอก  เป็นสโมสรฟุตบอลระดับอาชีพของประเทศญี่ปุ่น ซึ่งปัจจุบันกำลังแข่งขันรายการเจ2 ลีก ทีมนี้ประจำอยู่ที่เมืองมิโตะ จังหวัดอิบะระกิ

นามสมญา "ฮอลลีฮอก" มาจากเครื่องยอดแห่งตระกูลโทะกุงะวะ ซึ่งเป็นผู้ปกครองจากมิโตะในยุคเอะโดะ

 ประวัติ 
สโมสรก่อตั้งขึ้นในปี ค.ศ. 1990 ในนามพรีม่าอาเซโน เอฟซี โดยพนักงานโรงงานของพรีม่าแฮม (ซึ่งเป็นบริษัทอาหาร) ในสึชิอุระ ก่อนเปลี่ยนชื่อเป็นพรีม่าแฮม เอฟซี สึชิอุระ และได้รับการเลื่อนชั้นสู่ฟุตบอลลีกญี่ปุ่นหลังจากจบการแข่งในฐานะรองชนะเลิศในการแข่งขันเพลย์ออฟลีกภูมิภาคปี ค.ศ. 1996 ทีมนี้ได้รวมกับสโมสรฟุตบอลมิโตะ (ที่ได้รับการก่อตั้งขึ้นในปี ค.ศ. 1994) แล้วเปลี่ยนชื่อเป็นมิโตะ ฮอลลีฮอก ก่อนเริ่มฤดูกาล 1997 เมื่อพรีม่าแฮมตัดสินใจเลิกการสนับสนุนทางการเงินให้แก่สโมสร

การร้องขอของทีมมิโตะในการเปิดตัวเจลีก ดิวิชัน 2 ฤดูกาล 1999 ได้รับการปฏิเสธในขั้นต้น เนื่องจากฐานการเงินและฐานแฟน ๆ ที่ไม่เสถียร อย่างไรก็ตาม หลังจากจบการแข่งในอันดับที่ 3 ในฟุตบอลลีกญี่ปุ่นเมื่อปี ค.ศ. 1999 และได้รับการสนับสนุน ทางสโมสรก็ได้รับเชิญให้เข้าร่วมการแข่งเจลีกในปี ค.ศ. 2000

ส่วนในปี ค.ศ. 2016 มิโตะ ฮอลลีฮอก ได้จัดทำทีมฟุตบอลหญิงMITO EIKO FC 茨城 - 女子サッカー なでしこ参入への夢プロジェクト ในคันโตลีก ดิวิชัน 2 และทีมฮอกกี้น้ำแข็ง水戸ホーリーホックアイスホッケー部 ในลีกของจังหวัดอิบะระกิ

 ระเบียงภาพ (จากสนามเหย้าในอดีต)
# เซปุลตูรา
เซปุลตูรา ("หลุมศพ")Barcinski & Gomes 1999, page 17. เป็นกลุ่มดนตรีแนวเฮฟวีเมทัลสัญชาติบราซิลจากเมืองเบโลโอรีซอนชี ก่อตั้งวงในปี ค.ศ. 1984 โดย 2 พี่น้อง แมกซ์และอีกอร์ กาวาเลราBarcinski & Gomes 1999, page 16. เป็นวงที่มีอิทธิพลสำคัญแก่แนวแทรชเมทัลและกรูฟเมทัล ในช่วงปลายคริสต์ทศวรรษ 1980 และต้นคริสต์ทศวรรษ 1990 และต่อมาวงได้มีการทำเพลงทดลองที่ได้รับอิทธิพลจากอัลเทอร์เนทีฟเมทัล, เวิลด์มิวสิก, นูเมทัลDimery 2006 pg 782, "Drawing on Brazilian Latin and tribal music, nu-metal, and Sepultura's own thrash/death style, the results were unique,", ฮาร์ดคอร์พังก์ และอินดัสเทรียลเมทัล Archived at Sepultura.be  Barcinski & Gomes 1999, pages 89 & 90.

วงเซปุลตูราได้มีการเปลี่ยนสมาชิกวงหลายครั้งตั้งแต่ก่อตั้งวงมา ทั้งแมกซ์และอีกอร์ กาวาเลราที่ออกจากวงไปในปี ค.ศ. 1996 และ 2006 ตามลำดับ สมาชิกปัจจุบันได้แก่ นักร้องนำ เดอร์ริก กรีน, มือกีตาร์ แอนเดรียส์ คิสเซอร์, มือเบส เปาโล จูเนียร์ และมือกลอง เกรย์สัน เนครุตแมน ตั้งแต่ที่อีกอร์ออกจากวงไปในปี ค.ศ. 2006 ก็ไม่หลงเหลือสมาชิกดั้งเดิม เปาโล จูเนียร์ ซึ่งเป็นสมาชิกของวงตั้งแต่ปี ค.ศ. 1984 จึงเป็นสมาชิกคนเดียวที่อยู่กับวงนานที่สุด เขาร่วมเล่นในอัลบั้ม Chaos A.D. (1993) เป็นต้นมา ส่วนคิสเซอร์ที่มาแทนไจโร เกดซ์ ในปี ค.ศ. 1987 ได้ร่วมเล่นตั้งแต่อัลบั้ม Schizophrenia (1987) เว้นอัลบั้มชุดเปิดตัว Morbid Visions (1986) และอีพี Bestial Devastation (1985)

เซปุลตูรา ออกผลงานสตูดิโออัลบั้ม 15 ชุด อัลบั้มล่าสุดคือ Quadra (2020) อัลบั้มที่ประสบความสำเร็จที่สุดคือArise (1991), Chaos A.D. (1993) และ Roots (1996)Colmatti 1997, page 22. เซปุลตูรามียอดขายอัลบั้มมากกว่า 3 ล้านชุดในอเมริกาและเกือบ 20 ล้านชุดทั่วโลก ได้รับรางวัลแผ่นเสียงทองคำในหลายประเทศทั่วโลก ทั้งฝรั่งเศส ออสเตรเลีย อินโดนีเซียBarcinski & Gomes 1999, pages 109 & 143. สหรัฐ, ไซปรัส และในประเทศบ้านเกิด บราซิลBarcinski & Gomes 1999, page 143.

ผลงานเพลง
 สตูดิโออัลบั้ม
 Morbid Visions (1986)
 Schizophrenia (1987)
 Beneath the Remains (1989)
 Arise (1991)
 Chaos A.D. (1993)
 Roots (1996)
 Against (1998)
 Nation (2001)
 Roorback (2003)
 Dante XXI (2006)
 A-Lex (2009)
 Kairos (2011)
 The Mediator Between Head and Hands Must Be the Heart (2013)
 Machine Messiah (2017)
 Quadra (2020)
# เซีย (นักดนตรี)
เซีย เคต อิโซเบลล์ เฟอร์เลอร์  เกิด 18 ธันวาคม ค.ศ. 1975 เป็นนักร้อง-นักแต่งเพลง โปรดิวเซอร์เพลง และผู้กำกับมิวสิกวิดีโอชาวออสเตรเลีย เธอเริ่มต้นอาชีพนักร้องโดยการเป็นนักร้องในวงแนวแอซิดแจ๊ซในคลับท้องถิ่นที่แอดิเลด กับวงที่ชื่อ คริสป์ (Crisp) ในช่วงกลางคริสต์ทศวรรษ 1990 ต่อมาในปี ค.ศ. 1997 วงคริสป์แยกวงไป เธอจึงได้ออกผลงานเดี่ยวอัลบั้มสตูดิโอ ใช้ชื่อว่า OnlySee ในประเทศออสเตรเลีย จากนั้นเธอย้ายมายังกรุงลอนดอน ประเทศอังกฤษ เป็นนักร้องนำวงดูโออังกฤษ ชื่อวง ซีโรเซเวน (Zero 7)

ในปี ค.ศ. 2000 เซียเซ็นสัญญากับค่ายแดนซ์พูล ค่ายย่อยของโซนีมิวสิกและออกสตูดิโออัลบั้มชุดที่ 2 Healing Is Difficult เนื่องจากเธอไม่พอใจในการประชาสัมพันธ์ของค่าย จึงได้เซ็นสัญญากับค่ายใหม่ โก! บีต ในปีถัดมา ได้ออกสตูดิโออัลบั้มชุดที่ 3 Colour the Small One ในปี ค.ศ. 2004 แต่เพลงกลับไม่ประสบความสำเร็จในกลุ่มคนฟังกระแสหลัก เซียจึงย้ายมาอยู่ที่นิวยอร์กซิตีในปี ค.ศ. 2005 แล้วเริ่มออกทัวร์ในอเมริกา เธอออกอัลบั้มชุดที่สี่และชุดที่ห้า Some People Have Real Problems และ We Are Born ในปี ค.ศ. 2008 และ 2010 ตามลำดับ ต่อจากนั้นเธอว่างเว้นกับการแสดง หันมาแต่งเพลงให้ศิลปินอื่น เพลงที่เธอได้ร่วมงานกับศิลปินอื่นที่ประสบความสำเร็จ เช่น "Titanium" (กับ เดวิด เกตตา), "Diamonds" (กับ ริแอนนา) และ "Wild Ones" (กับ โฟล ไรเดอ)

ในปี ค.ศ. 2014 เธอออกสตูดิโออัลบั้มชุดที่ 6 1000 Forms of Fear ที่เปิดตัวที่อันดับ 1 บนชาร์ตบิลบอร์ด 200 และมีเพลงติดท็อป 10 แจ้งเกิด"Chandelier" และมีมิวสิกวีดีโอไตรภาคนำแสดงโดยนักเต้นเด็ก แมดดี ซีเกลอร์ ในปี ค.ศ. 2016 เธอออกสตูดิโออัลบั้มชุดที่ 7 This Is Acting ที่มีซิงเกิลอันดับ 1 บนบิลบอร์ดฮอต 100 "Cheap Thrills"

ผลงานอัลบั้ม
 OnlySee (1997)
 Healing Is Difficult (2001)
 Colour the Small One (2004)
 Some People Have Real Problems (2008)
 We Are Born (2010)
 1000 Forms of Fear (2014)
 This Is Acting (2016)
 Everyday Is Christmas (2017)
 Music (2021)
 Reasonable Woman (2024)

ทัวร์
 Live from Sydney Tour (2009)
 We Meaning You Tour (2010)
 Nostalgic for the Present Tour (2016)

ผลงานแสดง
เซียแต่งเพลงและแสดงในภาพยนตร์ดังนี้
 Annie (2014)
 Transparent (2015)
 Beat Bugs (2016)
 Lion (2016)
 Wonder Woman (2017)
 My Little Pony: The Movie (2017)
 Charming (2018)
# ไอคอนาพอป
ไอคอนาพอป  เป็นคู่ดูโอแนวอิเล็กโทรป็อป สัญชาติสวีเดน ก่อตั้งวงในปี ค.ศ. 2009 กับแนวเพลงที่ได้รับอิทธิพลจากอิเล็กทรอเฮาส์ พังก์ และอินดีป็อป ประกอบด้วยสมาชิกคือ Caroline Hjelt และ Aino Jawo ทั้งคู่เติบโตในสต็อกโฮล์ม ได้เซ็นสัญญากับเทนมิวสิกกรุ๊ปในปี ค.ศ. 2009 มีเพลงฮิต "I Love It"

 ผลงานเพลง 

 Icona Pop (2012)
 This Is... Icona Pop (2013)

ผลงานการแสดง
ภาพยนตร์
 ปี ชื่อ บทบาท หมายเหตุ 2016 Trolls ซาติน และ Chenille บทร้อง 2017 Trolls Holiday 2020 Trolls World Tour
# วันพระราชทานธงชาติไทย
วันพระราชทานธงชาติไทย  เป็นชื่อเรียกวันธงชาติของประเทศไทย เป็นวันที่ระลึกถึงโอกาสที่พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ประกาศพระราชบัญญัติแก้ไขพระราชบัญญัติธง พระพุทธศักราช ๒๔๖๐ โดยมีสาระสำคัญคือ การประกาศให้ธงไตรรงค์เป็นธงชาติไทยสืบต่อมาจนถึงปัจจุบัน ซึ่งได้มีการประกาศไว้ ณ วันที่ 28 กันยายน พ.ศ. 2460 สำนักนายกรัฐมนตรีและสำนักงานปลัดสำนักนายกรัฐมนตรี จึงเสนอให้วันที่ 28 กันยายน ของทุกปีเป็นวันพระราชทานธงชาติไทย

ในวันที่ 20 กันยายน พ.ศ. 2559 ที่ประชุมคณะรัฐมนตรีไทย คณะที่ 61 ซึ่งมี พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม เป็นประธานการประชุมแทนนายกรัฐมนตรี มีมติเห็นชอบให้วันที่ 28 กันยายน ของทุกปีเป็น วันพระราชทานธงชาติไทย โดยให้เริ่มในวันที่ 28 กันยายน พ.ศ. 2560 เป็นปีแรก เนื่องในโอกาสครบรอบ 100 ปี ธงชาติไทย แต่ไม่ถือเป็นวันหยุดราชการ รวมทั้งกำหนดให้มีการชักธงและประดับธงชาติไทยในวันดังกล่าวด้วย เพื่อเป็นการสร้างความภาคภูมิใจของคนในชาติ และน้อมรำลึกถึงพระมหากรุณาธิคุณในพระบาทสมเด็จพระมงกุฎเกล้าเจ้าอยู่หัว

ประเทศไทยถือเป็นประเทศที่ 54 ของโลกที่มีวันธงชาติ โดยการกำหนดวันธงชาติของต่างประเทศ ล้วนอิงกับภูมิหลังทางประวัติศาสตร์ และการสร้างชาติของแต่ละประเทศ

 กิจกรรม 100 ปี ธงชาติไทย 
ในปี พ.ศ. 2560 ซึ่งเป็นปีแรกที่รัฐบาลประกาศให้มีกิจกรรมวันพระราชทานธงชาติไทยนั้น ถือเป็นปีที่มีการจัดกิจกรรมครบรอบ 100 ปี ธงชาติไทยด้วย ในวันที่ 28 กันยายน ที่ตึกไทยคู่ฟ้า และตึกสันติไมตรี ทำเนียบรัฐบาล จึงมีการจัดกิจกรรมครบรอบ 100 ปี ธงชาติไทย และมีนิทรรศการวันพระราชทานธงชาติไทย ชื่อว่า "100 ปี ธงชาติไทย ร้อยดวงใจไทยทั้งชาติ" โดยมี พล.อ.ประยุทธ์ จันทร์โอชา นายกรัฐมนตรี เป็นประธานในกิจกรรมครั้งนี้ โดยมีส่วนราชการต่าง ๆ มาร่วมในพิธีนี้ด้วยตั้งแต่เวลา 07:45 น. โดย พล.อ.ประยุทธ์ รับการเคารพจากหมู่เชิญธง และมอบธงชาติไทยแก่หัวหน้าชุดหมู่เชิญธง จากนั้นชุดหมู่เชิญธงนำธงชาติไทยที่ได้รับมอบจากนายกรัฐมนตรี มายังบริเวณแท่นหน้าเสาธง ขณะที่นายกรัฐมนตรี พร้อมคณะรัฐมนตรี พร้อมกันยังจุดบริเวณแท่นหน้าเสาธง ตึกสันติไมตรี เพื่อยืนเคารพธงชาติไทย และร่วมร้องเพลงชาติไทยในเวลา 08:00 น. จากนั้นเปิดนิทรรศการวันพระราชทานธงชาติไทย พร้อมทั้งมอบตราสัญลักษณ์ ให้แก่หัวหน้าส่วนราชการระดับปลัดกระทรวง
# จักรกฤษณ์ เวชภิรมย์
จักรกฤษณ์ เวชภิรมย์ แข้งเทพปล่อยจักรกฤษณ์ลุยเจลีกเลกสอง-ขจรหวังได้แข้งญี่ปุ่นร่วมทัพในอนาคตเปิดโปรแกรม "เจ้าไอซ์" จักรกฤษณ์ มีลุ้นประเดิมบอลญี่ปุ่น - siamsport เป็นนักฟุตบอลระดับอาชีพชาวไทย โดยเล่นในตำแหน่งปีกให้แก่สุโขทัย ในไทยลีก

จักรกฤษณ์เป็นนักฟุตบอลชาวไทยรายที่ 4 ที่ได้แข่งขันในศึกเจลีก ต่อจากอดุล หละโสะ, สิทธิโชค ภาโส และชนาธิป สรงกระสินธ์ โดยได้เล่นให้กับสโมสรฟุตบอลโตเกียว ยู23 ในการแข่งขันเจลีก ดิวิชัน 3

 ผลงานระดับนานาชาติ 
จักรกฤษณ์เคยชนะการแข่งฟุตบอลอาเซียนชิงแชมป์เยาวชนอายุไม่เกิน 19 ปี 2015 ร่วมกับฟุตบอลทีมชาติไทยรุ่นอายุไม่เกิน 19 ปี

 การทำประตูระดับนานาชาติ 

 รุ่นอายุไม่เกิน 19 ปี 
 #  วันที่  สถานที่  ฝ่ายตรงข้าม  คะแนน  ผล  การแข่งขัน #  วันที่  สถานที่  ฝ่ายตรงข้าม  คะแนน  ผล  การแข่งขัน1.  24 สิงหาคม พ.ศ. 2558  สนามกีฬาแห่งชาติลาว หลัก 16 เวียงจันทน์ ประเทศลาว   1–0 2–1 ฟุตบอลอาเซียนชิงแชมป์เยาวชนอายุไม่เกิน 19 ปี 20152.  2–03.  30 สิงหาคม พ.ศ. 2558  สนามกีฬาแห่งชาติลาว หลัก 16 เวียงจันทน์ ประเทศลาว    2–0  6–0 ฟุตบอลอาเซียนชิงแชมป์เยาวชนอายุไม่เกิน 19 ปี 20154.  16 กันยายน พ.ศ. 2559  หั่งเด๋ยสเตเดียม ฮานอย ประเทศเวียดนาม    1–1  2–1 ฟุตบอลอาเซียนชิงแชมป์เยาวชนอายุไม่เกิน 19 ปี 20165.  24 กันยายน พ.ศ. 2559  หั่งเด๋ยสเตเดียม ฮานอย ประเทศเวียดนาม    5–1  5–1 ฟุตบอลอาเซียนชิงแชมป์เยาวชนอายุไม่เกิน 19 ปี 2016

 เกียรติประวัติ 

 ระดับนานาชาติ 
ร่วมกับฟุตบอลทีมชาติไทยรุ่นอายุไม่เกิน 19 ปี
 ฟุตบอลอาเซียนชิงแชมป์เยาวชนอายุไม่เกิน 19 ปี 
 ไฟล์:Simple cup icon.svg ชนะเลิศ (1 สมัย) : พ.ศ. 2558
# นกหกใหญ่
{{Taxobox
| name = นกหกใหญ่
| image = Blue-rumped Parrot Psittinus cyanurus (6970039210).jpg
| status = NT
| status_system = IUCN3.1
| status_ref = 
| regnum = Animalia
| phylum = Chordata
| classis = Aves
| ordo = Psittaciformes
| familia = Psittacidae
| genus = Psittinus
| species = cyanurus
| binomial = Psittinus cyanurus
| binomial_authority = (Forster, 1795)"Psittinus cyanurus" Integrated Taxonomic Information System. Retrieved October 12, 2011.
}}

นกหกใหญ่ (blue-rumped parrot) เป็นนกในอันดับนกแก้ว เป็นสมาชิกเดียวในสกุล กระจายพันธุ์ในตอนใต้สุดของประเทศพม่า ไทย มาเลเซีย เกาะบอร์เนียว สุมาตราและเกาะใกล้เคียง เป็นนกแก้วขนาดเล็ก ประมาณ 18 ซม. ตัวสีเขียว มีสีแดงใต้ปีก ขอบขนปีกสีออกเหลือง ไหล่สีแดง สองเพศแตกต่างกัน ตัวเมียมีหัวสีเทา-น้ำตาล ตัวผู้มีหลังสีดำ จงอยปากบนสีแดง หัวและสะโพกสีฟ้า

มีสองสปีชีส์ย่อย:
 P. c. cyanurus: พบในประเทศพม่า ไทย มาเลเซีย สิงคโปร์ เกาะบอร์เนียว และสุมาตรา
 P. c. pontius: พบบนเกาะเมนตาวี (Mentawi Islands) ที่อยู่ทางทิศใต้ของเกาะซิเบรุต (Siberut)
# ปอมปีย์
ไนอุส ปอมเปอุส มักนุส  รู้จักกันในนาม ปอมปีย์มหาบุรุษ (Pompey the Great; 29 กันยายน 106 ปีก่อน ค.ศ. – 28 กันยายน 48 ปีก่อน ค.ศ.) เป็นแม่ทัพระดับสูงและรัฐบุรุษชาวโรมัน ซึ่งการงานอาชีพของเขาได้เป็นส่วนสำคัญในการเปลี่ยนแปลงของโรมันจากสาธารณรัฐสู่จักรวรรดิ เขาเป็นพันธมิตรทางการเมืองในช่วงเวลานึงและต่อมาก็กลายเป็นคู่ปรับของจูเลียส ซีซาร์ สมาชิกของขุนนางสภาสูง ปอมปีย์ได้เข้ามาเป็นทหารในขณะที่ยังอยู่ในวัยหนุ่มและได้ก้าวหน้าในการดำรงตำแหน่งที่มีชื่อเสียงต่อจากเผด็จการ ซูลลา ในฐานะผู้บัญชาการทหารในสงครามกลางเมืองของซูลลา ด้วยความสำเร็จของเขาซึ่งได้รับฉายาว่า มักนุส – "มหาบุรุษ" ฉายานี้มาจากวีรบุรุษที่เป็นที่ชื่นชอบในวัยเด็กของปอมปีย์อย่างอเล็กซานเดอร์มหาราช ศัตรูของเขาได้มอบฉายาแก่เขาว่า adulescentulus carnifex ("หนุ่มนักฆ่าสัตว์") จากความโหดเหี้ยมของเขา ความสำเร็จของปอมปีย์ในฐานะแม่ทัพในขณะที่ยังอยู่ในวัยหนุ่มทำให้เขาได้ก้าวหน้าโดยทันทีในการเป็นกงสุลคนแรก โดยไม่ต้องเข้าร่วมประชุมแบบปกติของระบบเส้นทางแห่งเกียรติยศ (cursus honorum)(ซึ่งเป็นขั้นตอนที่จำเป็นในอาชีพทางการเมือง) เขาเป็นกงสุลมาถึงสามสมัยและเป็นที่เลื่องลือถึงการประกาศชัยชนะของโรมัน (Roman triumphs) ถึงสามครั้ง

ในปี 60 ก่อนคริสตกาล ปอมปีย์ได้ร่วมมือกับมาร์กุส ลิกินิอุส กรัสซุส และกาอิอุส ยูลิอุส ไกซาร์ (จูเลียส ซีซาร์) ในการเป็นพันธมิตรระหว่างการทหารและการเมืองอย่างไม่เป็นทางการ ที่เป็นที่รู้จักกันคือ คณะสามผู้นำที่หนึ่ง ซึ่งปอมปีย์ได้สมรสกับยูลิอา ลูกสาวของซีซาร์เพื่อช่วยให้ความปลอดภัย ภายหลังกรัสซุสและยูลิอาเสียชีวิต ปอมปีย์ได้เข้าข้างฝ่ายออปติเมตส์ ฝ่ายอนุรักษ์นิยมของวุฒิสภาโรมัน ปอมปีย์และซีซาร์ได้แย่งชิงกันเป็นผู้นำของรัฐโรมัน ซึ่งนำไปสู่สงครามกลางเมือง ในสงคราม ปอมปีย์ได้พบความปราชัยที่ยุทธการที่ฟาร์ซาลุสในปี 48 ก่อนคริสตกาล เขาได้ลี้ภัยไปอยู่ในอียิปต์ ซึ่งถูกลอบสังหารในเวลาต่อมา
# ษริกา สารทศิลป์ศุภา
ษริกา สารทศิลป์ศุภา (เกิด 17 พฤศจิกายน พ.ศ. 2537)  เป็นนักร้อง นักแสดง และนางแบบชาวไทย เป็นที่รู้จักจากการเข้ามาเป็นศิลปินค่ายกามิกาเซ่ ภายใต้สังกัดอาร์เอส 

 ประวัติ 
ษริกา สารทศิลป์ศุภา เกิดวันที่ 17 พฤศจิกายน พ.ศ. 2537 จบการศึกษาจากระดับมัธยมศึกษาจาก โรงเรียนบดินทรเดชา (สิงห์ สิงหเสนี) ๒ เคยศึกษาที่ คณะเศรษฐศาสตร์ มหาวิทยาลัยธรรมศาสตร์ จนถึงปี 3 จึงตัดสินใจเขียนใบลาออกจากการเป็นนักศึกษา เพื่อมาทำงานในวงการบันเทิง ตามเป้าหมายที่วางไว้

ษริกาเข้าสู่วงการบันเทิงโดยการแสดงมิวสิกวิดีโอและถ่ายแบบ จนเจอแมวมองพาไปเคสเป็นนักร้องที่ค่ายกามิกาเซ5 สาวที่แจ้งเกิดจากการเป็นเน็ตไอดอล

ปัจจุบัน ฟ้า ษริกา เป็นนักแสดงอิสระและเป็นบิวตี้ บล็อกเกอร์ฟ้า ษริกา จากนักแสดงสู่ยูทูเบอร์ ผู้หญิงที่ทุ่มเททั้งกายใจให้กับโลกใบที่เลือกเอง

 ผลงาน 
 ภาพยนตร์ 
 ปี  เรื่อง  บทบาท2562  ฮาวทูทิ้ง ทิ้งอย่างไรไม่ให้เหลือเธอ มี่2563   วอน (เธอ) เนเน่2565Alone in Outing เธอ เหงา เรา เต่าฟ้า2566   ขุนพันธ์ 3 สาวิตรี2569ผีช่อแก้ว

 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่อง 8

| 2557
| ผัวชั่วคราว
| วิลิปดา
|-
| rowspan="2"| 2558
| แหวนทองเหลือง
| นาตยา
|-
| ดอกซ่อนชู้
| ดอกแก้ว
|-
| 2559
| ล่าดับตะวัน
| หลิน
|-
| 2560
| เชลยศึก
| ช่อมะขาม
|}

 ละครโทรทัศน์ที่เป็นักแสดงอิสระ 
 ปี	 ชื่อ	 บทบาท	 ช่องทางการออกอากาศ	2565คุณชาย(รับเชิญ)ONE 31 School Tales The Series โรงเรียนผีมีอยู่ว่า ครูนาริน เน็ตฟลิกซ์ 2566 ดีลีต ลิลลี่

 เพลง 
ปีเพลงหมายเหตุ2555วัยรุ่นครั้งเดียวเดอะเดโม (ร้องร่วมกับ ชลัชจักร ตรีนงลักษณ์, ศตายุ นาคทองเพชร และอริศรา โรเซ็นดาห์ล)โปรดรักษาระยะห่างซิงเกิลเดี่ยวรักแท้จะตามหาเธอAll Kamikaze2556อริศ(ส)ราร้องคู่กับ อริศรา โรเซ็นดาห์ลไม่ค่อยชัด (Status)แฟนเก่าก็เหงาเป็นซิงเกิลเดี่ยว2558คิดไม่ตก (อยากตาย)ร่วมกับวง Alarm 9

 มิวสิกวีดิโอ 

 ปี เพลง ศิลปิน 2555 ..จบมั้ย (The End) Timethaiไม่มีเหตุผล ถ้าคนจะมีใจ Black Vanilla2559อย่าเปลี่ยนเป็นไม่รักกันเอก สุระเชษฐ์  2562 หลอก (fools) เบล สุพล ดวงใจ PALMY 2563 เข้าข้างตัวเอง (อีกแล้ว) ETC. ก่อนนอนคืนนี้ YOUNGOHM  ความรู้สึกผิด (Guilt) The Darkest Romance 2564 เสียฟอร์มไม่แคร์เสียแกไม่ยอม Wonderframe  (ร่วมกับ Man'R) ตะเกียงCRESCENDOอย่าฝันเลยMax Jenmanaยังจำได้ไหมTELEx TELEXs2566น้อยใจNONT TANONTแล้วแต่แม่คุณTATTOO COLOUR feat. TangBadVoice
# การละศีลอด
อิฟฏอร  ใช้เรียกอาหารมื้อค่ำของชาวมุสลิมในช่วง เดือนรอมะฎอน และหมายถึงการละศีลอดนั่นเอง บางครั้งชาวมุสลิมจะทำการละศีลอดร่วมกัน โดยการละศีลอดจะเริ่มขึ้นทันทีหลังจากการอาซาน ของนมาซมัฆริบ  ส่วนใหญ่แล้วจะละศีลอดด้วยผล อินทผลัม 

 ขึ้นทะเบียนเป็นมรดกแห่งชาติ 
thumb|ตัวอย่างสำรับอาหารละศีลอดของชาวอิหร่าน จะทานอาหารมื้อค่ำหลังจากละศีลอดแล้ว
องค์กรมรดกทางวัฒนธรรมได้ขึ้นทะเบียนให้ประเพณีการจัดสำรับอาหารละศีลอดของชาวอิหร่านเป็นมรดกของชาติอิหร่าน سفره افطار ثبت ملی شد

  ดูเพิ่ม 
 เดือนรอมะฎอน
 ซะฮูร

 แหล่งข้อมูล
# ฮิโระชิ อะเบะ
ฮิโระชิ อะเบะ อาจหมายถึง:
 ฮิโระชิ อะเบะ (นักแสดง)
 ฮิโระชิ อะเบะ (นักบินอวกาศ)
 ฮิโระชิ อะเบะ (อาชญากรสงคราม)
หมวดหมู่:หน้าแก้ความกำกวมชื่อบุคคล
# ฮิโระยุกิ อะเบะ
ฮิโระยุกิ อะเบะ อาจหมายถึง:
 ฮิโรยูกิ อาเบะ (นักฟุตบอล)
 โคเซ อาเซเวโด (นักมวย)
# วินฟีลด์ สก็อตต์ แฮนค็อค
วินฟีลด์ สก็อตต์ แฮนค็อค (14 กุมภาพันธ์ ค.ศ. 1824 – 9 กุมภาพันธ์ ค.ศ. 1886) เป็นนายทหารสังกัดกองทัพสหรัฐอเมริกา และผู้สมัครลงเลือกตั้งประธานาธิบดีในนามของพรรคเดโมแครต ในการเลือกตั้งประธานาธิบดี ปี ค.ศ. 1880 แฮนค็อคจบการศึกษาจากเวสพอยท์เป็นอันดับที่ 18 ของรุ่น และต่อมาได้รับราชการทหาร โดยเข้าร่วมรบใน สงครามเซมิโนลครั้งที่ 2 (Second Seminole War) ในฟลอริดา และสงครามเม็กซิโก-อเมริกา นอกจากนี้ยังรบในสงครามรักษาพรมแดน (border war) ที่แคนซัส และมีตำแหน่งเป็นเจ้าหน้าที่ควอร์เตอร์มาสเตอร์ในฟลอริดาช่วงต้นของสงครามกลางเมืองอเมริกา ต่อมาแฮนค็อกได้รับเลื่อนยศเป็นพลจัตวา และบัญชาการกองพลน้อยในการทัพเพนินซูลา และได้แสดงความสามารถทางยุทธวิธีให้เป็นที่ประจักษ์ในยุทธการที่วิลเลียมสเบิร์ก แฮนค็อคได้รับมอบหมายให้บัญชาการหน่วยรบในกองพลที่ 2 ในยุทธการแอนตีแทม แฮนค็อกมีชื่อเสียงในฐานะวีรบุรุษของยุทธการที่เกตตีสเบิร์ก

ชีวิตช่วงต้นและครอบครัว
thumb|left|upright=1.3|
วินฟีลด์ สก็อตต์ แฮนค็อคและพี่/น้องชายแฝด ฮิลารี เบเกอร์ แฮนค็อค (Hilary Baker Hancock) เกิดในวันที่ 14 กุมภาพันธ์ ค.ศ. 1824 ที่จัตุรัสมอนต์โกเมอรี ซึ่งเป็นหมู่บ้านขนาดเล็กทางตะวันตกเฉียงเหนือของฟิลาเดลเฟีย (ปัจจุบันคือเขตเมืองมอนต์โกเมอรี)Jordan, p. 5. แฝดชายคู่นี้เป็นลูกของเบนจามิน แฟรงกลิน แฮนค็อค (Benjamin Franklin Hancock) กับเอลิซาเบธ ฮ็อกซ์เวิร์ธ แฮนค็อค (Elizabeth Hoxworth Hancock)Cluff, pp. 922–23.Walker, p. 7. ชื่อของวินฟีลด์มาจากวินฟีลด์ สก็อตต์ นายพลคนสำคัญในสงคราม ค.ศ. 1812

ครอบครัวแฮนค็อคและฮ็อกซ์เวิร์ธอาศัยอยู่ที่เทศมณฑลมนต์โกเมอรีมาหลายชั่วรุ่น และมีเชื้อสายอังกฤษ, สกอต และเวลส์ ตอนที่ลูกชายฝาแฝดถือกำเนิดนั้น เบนจามิน แฮนค็อคมีอาชีพเป็นครู หลังจากทั้งสองถือกำเนิด เขาพาครอบครัวย้ายที่อยู่ไปที่นอร์ริสทาวน์ เมืองหลักของเทศมณฑล และเริ่มศึกษากฎหมาย นอกจากนี้ เบนจามินยังเป็นดีกันในโบสถ์แบปติสต์และมีส่วนร่วมในการปกครองส่วนท้องถิ่นด้วย

วินฟีลด์เริ่มศึกษาที่นอร์ริสทาวน์อะคาเดมี แต่ย้ายไปโรงเรียนรัฐในช่วงปลายคริสต์ทศวรรษ 1830Jordan, p. 6. ใน ค.ศ. 1840 โจเซฟ ฟอร์แนนซ์ สมาชิกสภาท้องถิ่น นำวินฟีลด์เข้าวิทยาลัยการทหารสหรัฐที่เวสต์พอยต์Tucker, pp. 18–21; Walker, p. 10. ใน ค.ศ. 1844 เขาจบการศึกษาในอันดับที่ 18 จากนักเรียนเตรียมทหาร 25 คน และได้รับการแต่งตั้งเป็นทหารราบJordan, pp. 10–11; Walker, pp. 12–15; list of West Point officers in the Civil War  .
# พระเจ้าดาไรอัสที่ 3
ดาไรอัสที่ 3 แห่งเปอร์เซีย (;  ; –330 ปีก่อน ค.ศ.) เป็นกษัตริย์องค์ที่ 13 และองค์สุดท้ายแห่งจักรวรรดิอะคีเมนิดแห่งเปอร์เซียระหว่าง 336–330 ปีก่อนคริสตกาล

ใน 334 ปีก่อนคริสตกาล อเล็กซานเดอร์มหาราช กษัตริย์แห่งมาเกโดนีอา ได้ยกทัพบุกเปอร์เซียโดยสู้รบกันต่อเนื่องนานถึง 4 ปี กระทั่งพระเจ้าดาไรอัสที่ 3 ได้พ่ายแพ้อย่างเบ็ดเสร็จเด็ดขาดในยุทธการที่กัวกาเมลา เมื่อ 331 ปีก่อนคริสตกาล ก่อนที่พระเจ้าดาไรอัสที่ 3 จะถูกปลงพระชนม์โดยพระญาติองค์หนึ่งนาม เบสซัส ซึ่งในภายหลังได้ขึ้นสืบราชบัลลังก์เป็นพระเจ้าอาร์ตาเซอร์ซีสที่ 5 เมื่อ 330 ปีก่อนคริสตกาล ทำให้ราชวงศ์อะคีเมนิดที่สถาปนาโดยพระเจ้าไซรัสมหาราชล่มสลายลง

 พระนาม 
ก่อนขึ้นครองราชย์ ดาไรอัสมีพระนามว่า อาร์ตาชาตา (เปอร์เซียเก่า: *Artašiyāta, "ความสุขในอาร์ตา") ยุสติน นักประวัติศาสตร์โรมันในคริสต์ศตวรรษที่ 2 เป็นนักประวัติศาสตร์เพียงคนเดียวที่เรียกดาไรอัสเป็นโกโดมันนุส  ซึ่งเป็นพระนามที่อาจใช้ก่อนขึ้นมามีอำนาจ พระนามนี้อาจเป็นพระนามลำลอง หรือเป็นไปได้ว่าเป็นพระนามที่สาม ที่มาของพระนามนี้ยังไม่ชัดเจน บาเดียน เสนอแนะว่าพระนามนี้มีต้นตอจากเซมิติกตะวันตก โดยคำที่เป็นไปได้มากที่สุดมาจากภาษาแอราเมอิกว่า qdmwn ("จากตะวันออก, ชาวตะวันออก") การมีสองชื่อไม่ใช่สิ่งที่แปลก ดังที่มีบันทึกบางส่วนว่า บุคคลชาวบาบิโลนสองคนมีชื่อสองแบบ ส่วนใหญ่เป็นภาษาบาบิโลนหรือแอราเมอิก ชาวเปอร์เซียผู้มีอิทธิพลคนหนึ่งก็มีชื่อบาบิโลนและอิหร่าน กระนั้น ธรรมเนียมดูเหมือนไม่ได้รับความนิยมในสมัยดาไรอัส บาเดียนเสนอแนะว่าพระนามตอนพระราชสมภพของพระองค์คือพระนามในภาษาแอราเมอิกว่า Codomannus ซึ่งภายหลังเปลี่ยนไปใช้พระนาม Artashata ตอนไต่เต้าตำแหน่ง พระองค์ทรงใช้พระนามกษัตริย์ว่า ดาไรอัส (เปอร์เซียเก่า: Daraya-vahauš, "ผู้ที่ถือมั่นในความดี") ครั้งแรกตอนขึ้นครองราชย์เมื่อ 336 ปีก่อน ค.ศ.

 ประวัติศาสตร์นิพนธ์ 
ศตวรรษสุดท้ายของราชวงศ์อะคีเมนิดเด่นในเรื่องการมีแหล่งข้อมูลน้อย โดยเฉพาะในรัชสมัยดาไรอัสที่ 3 พระองค์ไม่ได้ปรากฏในแหล่งข้อมูลเปอร์เซียใด ๆ จนแทบทราบพระนามพระองค์เพียงจากรายงานของนักประวัติศาสตร์ชาวกรีกเท่านั้น ซึ่งพรรณาพระองค์เป็นขั้วตรงข้ามของอเล็กซานเดอร์มหาราชผู้ประสบความสำเร็จ

 ภูมิหลัง 
กษัตริย์ดาไรอัสเสด็จพระราชสมภพเมื่อราว 380 ปีก่อนคริสตกาล พระองค์ทรงเป็นสมาชิกที่ห่าง ๆ ของราชวงศ์อะคีเมนิด พระองค์ทรงเป็นบุตรชายของอาร์เซเมส และพระนัดดาของเจ้าชายออสทาเนส ซึ่งเป็นพระราชโอรสของกษัตริย์ดาไรอัสที่ 2 ซึ่งทรงปกครองจักรวรรดิอะคีเมนิด ตั้งแต่ระหว่าง 424 ปีก่อนคริสตกาลถึง 405 ปีก่อนคริสตกาล พระราชมาดราของพระองค์ คือ ซิไซกัมบิส ซึ่งเป็นสตรีที่มีต้นกำเนิดที่คลุมเครือ พระนางน่าจะมีเชื้อสายราชวงศ์อะคีเมนิด ถึงแม้ว่าจะไม่ทราบว่าพระองค์มาจากราชวงศ์สาขาใด พระองค์อาจจะเป็นพระธิดาของเจ้าชายออสทาเนส และเป็นน้องสาวของอาร์ซาเมส กษัตริย์ดาไรอัสทรงมีพระภารดาและพระภคินี คือ โอไซอาเธรส และสตาเตราที่ 1 ตามลำดับ

 ความขัดแย้งกับชาวกรีก 
 การทัพของฟิลิป 
ในไม่ช้า Bagoas พยายามวางยาพิษดาไรอัสที่ 3 เช่นกัน แต่แผนการของเขาถูกเปิดเผย ดาไรอัสที่ 3 ทรงเรียกตัว Bagoas และขอให้เขาดื่มอวยพรให้พระองค์ และทรงยื่นถ้วยที่เต็มไปด้วยยาพิษให้เขา Bagoas ถูกบังคับให้ดื่มถ้วยนั้น ส่งผลให้เขาเสียชีวิตDiodorus Siculus, Book XVII, Chapter 5. เหตุการณ์นี้เกิดขึ้นในช่วงเวลาที่อเล็กซานเดอร์ขึ้นครองบัลลังก์มาซิโดเนียในฤดูใบไม้ร่วงเมื่อ 336 ปีก่อนคริสตกาล ในช่วงเริ่มต้นรัชสมัยดาไรอัสที่ 3 อียิปต์และบาบิโลนอาจตกอยู่ในช่วงการกบฏ กระนั้นดูเหมือนเรื่องพวกนั้นจะไม่มีความสำคัญมากนัก เนื่องจากรายงานเกี่ยวกับเหตุการณ์เหล่านั้นหายไปอย่างรวดเร็ว